Air Astana aviakompaniyasi Samarqand va Olmaota o‘rtasida muntazam parvozlarni amalga oshiradi

Qozog‘istonning Air Astana aviakompaniyasi Olmaotadan Samarqandga to‘g‘ridan to‘g‘ri muntazam aviareyslarni amalga oshiradi, deb xabar qildi kompaniya matbuot xizmatiga tayanib Spot.
Yangi qo‘yilayotgan reyslar 9-iyundan boshlab chorshanba va yakshanba kunlari Airbus A321 laynerida quyidagi jadval asosida amalga oshiriladi.
Chorshanba kunlari:
Yakshanba kunlari:
Parvozlar davomiyligi 1 soat 35 daqiqani tashkil etadi.
Ekonom-klass bo‘yicha soliqlarni hisobga olgan holda, ikki tomonlama aviachipta narxi 69 481 tenge (taxminan, 1,7 million so‘m) va biznes-klass uchun 221 332 tenge (5,4 million so‘m) etib belgilangan.
Samarqand Air Astana doimiy reyslarni amalga oshiradigan O‘zbekistondagi ikkinchi shaharga aylanadi. Aviakompaniya 2010-yildan buyon Toshkentga to‘g‘ridan-to‘g‘ri reyslarni amalga oshirib kelmoqda.
Bundan avval Uzbekistan Airways 15-iyundan boshlab Domodedovo aeroportidan parvozlarni qayta yo‘lga qo‘yishi, O‘zbekiston va BAA o‘rtasida aviareyslar soni oshirilishi hamda Uzbekistan Airways AJ Yaponiyaga reyslarni vaqtincha bekor qilgani haqida xabar berilgandi.